CELEX: 22000D0210(06)
Language: hr
Date: 1999-01-29 00:00:00
Title: Odluka Zajedničkog odbora EGP-a br. 6/1999 od 29. siječnja 1999. o izmjeni Priloga XI. (Telekomunikacijske usluge) Sporazumu o EGP-u

11/Sv. 010
            
            
               HR
            
            
               Službeni list Europske unije
            
            
               42
            
         22000D0210(06)
   
               L 035/35
            
            
               SLUŽBENI LIST EUROPSKE UNIJE
            
            
               29.01.1999.
            
         
      ODLUKA ZAJEDNIČKOG ODBORA EGP-a
   br. 6/1999
   od 29. siječnja 1999.
   o izmjeni Priloga XI. (Telekomunikacijske usluge) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, u daljnjem tekstu „Sporazum”, a posebno njegov članak 98.,
   budući da je Prilog XI. Sporazumu izmijenjen Odlukom Zajedničkog odbora EGP-a br. 120/98 od 18. prosinca 1998. (1);
   budući da bi Odluku br. 710/97/EZ Europskog parlamenta i Vijeća od 24. ožujka 1997. o koordiniranom pristupu autorizacije u području satelitskih osobnih komunikacijskih servisa u Zajednici (2) trebalo unijeti u Sporazum;
   budući da su međunarodni aspekti Odluke br. 710/97/EZ prilagođeni u smislu Sporazuma,
   ODLUČIO JE:
   Članak 1.
   Iza točke 5.c (Direktiva 95/62/EZ Europskog parlamenta i Vijeća) Priloga XI. Sporazumu umeće se sljedeća točka:
   
               „5.ca
            
            
               
                  397 D 0710: Odluka br. 710/97/EZ Europskog parlamenta i Vijeća od 24. ožujka 1997. o koordiniranom pristupu autorizacije u području satelitskih osobnih komunikacijskih servisa u Zajednici (SL L 105, 23.4.1997., str. 4.).
               U smislu ovog Sporazuma vrijede odredbe ove Odluke sa sljedećim prilagodbama:
               vezano uz odnose s trećim zemljama opisane u članku 9. Odluke, primjenjuje se sljedeće:
               
                           1.
                        
                        
                           s ciljem postizanja najvišeg stupnja konvergencije u primjeni režima za treće zemlje vezano uz satelitske osobne komunikacijske servise, ugovorne stranke izmjenjuju informacije kako je opisano u članku 9. stavku 1., a savjetovanje se održava vezano uz pitanja iz članka 9. stavka 2. u okviru Zajedničkog odbora EGP-a i u skladu s posebnim postupcima s kojima su suglasne ugovorne stranke,
                        
                     
                           2.
                        
                        
                           kad god Zajednica pregovara s trećom zemljom na temelju članka 9. stavka 2. da bi postigla učinkovit i usporediv pristup organizacijama, nastoji postići jednak tretman za organizacije država EFTA-e.”
                        
                     
         Članak 2.
   Tekstovi Odluke br. 710/97/EZ na islandskom i norveškom jeziku koji su priloženi odnosnim jezičnim inačicama ove Odluke, vjerodostojni su.
   Članak 3.
   Ova Odluka stupa na snagu 30. siječnja 1999., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 4.
   Ova se Odluka objavljuje u Odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 29. siječnja 1999.
      
         
            Za Zajednički odbor EGP-a
         
         
            Predsjednik
         
         F. BARBASO
         
      
   
   
      (1)  SL L 297, 18.11.1999., str. 49.
   
      (2)  SL L 105, 23.4.1997., str. 4.